nahid-hub/BLUGE-bengali-wikipedia-section-title-prediction huggingface dataset:
যাহোক একটি নতুন বিকল্প দৃ‌ষ্টি প‌রোক্ষ ফিচার স্পেস ভেক্টরগু‌লোর ভেতর মানচিত্র বা ম্যাপ সূত্র দেখা‌তে পা‌রে এবং এই ফিচার স্পেস এর ম‌ধ্যে সং‌কোচন মূলীয় সদৃশ্যতা গণ‌নীয় সদৃশ্যতা প‌রিমান ক‌রে। উভয় সং‌কোচ‌ক সি এর জন্য। আমরা এক‌টি ভেক্টর স্পেস নির্ধারণ ক‌রে এক্স, যেমন ঐ সি। মান‌চিত্রগু‌লো এক‌টি সূত্র এক্স ইনপুট ক‌রে, ভেক্টর আদ‌র্শের ||~এক্স|| অনুরূপ। ফিচার স্পেসগু‌লোর এক‌টি ক্লা‌ন্তিকর প‌রিক্ষা সংরক্ষ‌ণের জায়গা দ্বারা প্র‌তি‌রো‌ধিত সকল সং‌কোচন অ্যাল‌গো‌রিদমের নিম্নাব‌স্থিত হয়। ফিচার ভেক্টরগু‌লো তিন‌টি হ্রাসহীন সং‌কোচন পদ্ধ‌তি‌কে প‌রিক্ষা করা বন্ধ ক‌রে দেয়, এল‌জেডডার‌লিউ, এল‌জেড৭৭, পি‌পিএম।

সঠিক অনুচ্ছেদ শিরোনাম কোনটি?
titleA. সময়রেখা
titleB. ব্যবহার
titleC. এনকোডিং তত্ত্ব
titleD. ফিচার স্পেস ভেক্টর
উত্তর: titleD
১৫০০ সাল নাগাদ বিভক্ত তৈমুরি সাম্রাজ্য নিজেদের অধিকাংশ অঞ্চল হারিয়ে ফেলে। পারস্য, ককেসাস, মেসোপটেমিয়া ও পূর্ব আনাতোলিয়ায় শিয়া মতাবলম্বী সাফাভি রাজবংশের নিয়ন্ত্রণ স্থাপিত হয়। মধ্য এশিয়ার অধিকাংশ অঞ্চল মুহাম্মদ শাইবানির নেতৃত্বে উজবেকরা দখল করে নেয়। শাইবানি ১৫০৫ ও ১৫০৭ সালে সমরকন্দ ও হেরাতের সমৃদ্ধ শহর অধিকার করেছিলেন। তিনি বুখারা খানাতের প্রতিষ্ঠা করেন। তৈমুরের বংশধর বাবর ১৫২৬ সালে মুঘল সাম্রাজ্য প্রতিষ্ঠা করেন। ১৭শ শতাব্দী নাগাদ প্রায় সমগ্র ভারতে মুঘল সাম্রাজ্য বিস্তার লাভ করেছিল। পরবর্তীতে ১৮৫৭ সালে মুঘল সাম্রাজ্যের বিলুপ্তির মাধ্যমে তৈমুরি রাজবংশের সমাপ্তি ঘটে।

সঠিক অনুচ্ছেদ শিরোনাম কোনটি?
titleA. পতন
titleB. সংস্কৃতি
titleC. ভাষা
titleD. চাগাতাই
উত্তর: titleA
এলুরুর ইতিহাস খ্রিস্টীয় দ্বিতীয় শতাব্দীর এবং অন্ধ্রের ইতিহাসে এর বিশিষ্টতা রয়েছে। এলুরুর কাছে ভেঙ্গি অঞ্চল দ্বিতীয় শতাব্দী থেকে দ্বাদশ শতাব্দী পর্যন্ত অন্ধ্রের রাজধানী ছিল এবং সলাংকয়ানস, বিষ্ণুকুদিনাস এবং পূর্ব চালুক্য এখানে শাসন করেছে। ভেঙ্গি অঞ্চল অন্ধ্রপ্রদেশের অন্য যে কোনও শহরের চেয়ে বেশি বছর ধরে অন্ধ্র দেশের রাজধানী ছিল। এলুরু ভেঙ্গির বৌদ্ধ রাজ্যের অংশ ছিল।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ইতিহাস
titleC. ভূগোল
titleD. আধুনিক ইতিহাস
উত্তর: titleB
অবতারদের দুটি শ্রেণিতে ভাগ করা হয়:

যখন বিষ্ণু স্বয়ং অবতীর্ণ হন, তখন তাকে সাক্ষাৎ বা শাক্ত্যবেসাবতার বলা হয়। কিন্তু যখন তিনি নিজে অবতীর্ণ না হয়ে কারোর মাধ্যমে প্রকাশিত হন, তখন তাকে বলা হয় অবেস অবতার।

মনে করা হয়, অবেস অবতারের সংখ্যা অনেক। বিশিষ্ট অবেস অবতার হলেন নারদ, শাক্যমুণি বুদ্ধ ও পরশুরাম। পরশুরামই প্রসিদ্ধ দশাবতারের অন্যতম যিনি প্রত্যক্ষভাবে বিষ্ণুর অংশসম্ভূত নন।

হিন্দুধর্মের শ্রী বৈষ্ণব সম্প্রদায়ের মতে প্রধান ও প্রত্যক্ষ অবতারদের দুটি শ্রেণি, পূর্ণ অবতার ও অংশরূপাবতার:

অবেস অবতারগণ পরমেশ্বর রূপে পূজিত হন না। কেবলমাত্র প্রত্যক্ষ ও প্রধান অবতারগণই ওইরূপে পূজিত হন। প্রকৃতপক্ষে যে সকল প্রত্যক্ষ অবতার আজ পূজিত হন তারা হলেন পূর্ণ অবতার নৃসিংহ, রাম ও কৃষ্ণ। অধিকাংশ বৈষ্ণব সম্প্রদায়ের মতে, কৃষ্ণ হলেন সর্বোচ্চ পূর্ণ অবতার। যদিও ইসকন সহ চৈতন্য মহাপ্রভু, নিম্বার্ক ও বল্লভ আচার্যের অনুগামীদের দার্শনিক মত রামানুজাচার্য ও মাধবাচার্যের মতো অপরাপর বৈষ্ণবদের থেকে পৃথক। তারা কেবল কৃষ্ণকে অবতার বলেই মানেন না, তাকে সর্বোচ্চ ঈশ্বর মনে করেন। তবে সকল হিন্দুই বিশ্বাস করেন বিষ্ণু ও তার অবতারদের পূজার মধ্যে কোনো পার্থক্য নেই। কারণ সকলেই বিষ্ণুর সঙ্গে সংযুক্ত। দ্বৈত দর্শনের প্রবক্তা মাধবাচার্যের মতে, বিষ্ণুর সকল অবতার শক্তি ও অন্যান্য গুণে একে অপরের সমান। তাদের উচ্চনিচ ক্রম নেই। তাদের মধ্যে ভেদবুদ্ধি করা মহাপাপ।

সঠিক অনুচ্ছেদ শিরোনাম কোনটি?
titleA. বৈষ্ণবধর্মে অন্যান্য অবতার
titleB. দশাবতার : "গরুড় পুরাণ" মতে বিষ্ণুর দশ অবতার
titleC. অবতারত্ব দাবিদার
titleD. শাক্ত্যাবেস ও অবেস অবতার
উত্তর: titleD
এজাজ একজন ডাক্তার হিসেবে তার কর্মজীবন শুরু করেন। তিনি গাজীপুর চৌরাস্তায় একটি চেম্বারে নিয়মিত রোগী দেখেন। তিনি সরকার নির্ধারিত ৩০০ টাকা ফিতে রোগী দেখেন। তার ভিজিট ফি কম হওয়ায় তাকে গরীবের ডাক্তার নামে ডাকা হয়। ২০১৭ সালের অক্টোবর মাসে এজাজুল ইসলাম ঢাকা মেডিকেল কলেজে নিউক্লিয়ার মেডিসিনের প্রধান হিসেবে যোগদান করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. পুরস্কার ও সম্মাননা
titleC. চিকিৎসা জীবন
titleD. প্রাথমিক জীবন
উত্তর: titleC
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। বাহাদুরপুর রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

সোনাডাঙ্গা রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. বৈদ্যুতীকরণ
titleB. পরিকাঠাম
titleC. অবস্থান
titleD. রেল পরিষেবা
উত্তর: titleB
পরিবেশগত সম্পদ ব্যবস্থাপনাকে বিভিন্ন দৃষ্টিকোণ থেকে পর্যালোচনা করা যায়। এটি জৈবপ্রাকৃতিক পরিবেশ, জীবিত (বায়োটিক) এবং অজৈব (এবায়োটিক) উভয়ই এবং সমস্ত জীবন্ত প্রাণী এবং তাদের আবাসস্থলের মধ্যকার সম্পর্ক ও তাদের সকল উপাদানের ব্যবস্থাপনার সাথে জড়িত। পরিবেশ মানব পরিবেশের, যেমন সামাজিক, সাংস্কৃতিক এবং অর্থনৈতিক পরিবেশের মতো জৈবপ্রাকৃতিক পরিবেশের সাথেও জড়িত। পরিবেশগত সম্পদ ব্যবস্থাপনার প্রয়োজনীয় দিকগুলি হলো নৈতিক, অর্থনৈতিক, সামাজিক এবং প্রযুক্তিগত। এই নীতির অধীনে থাকা হয় এবং তাদের প্রক্ষিতে সিদ্ধান্ত নেয়া হয়।

পরিবেশগত নিমিত্তবাদ, সম্ভাব্যতাবাদ এবং সম্ভাবনাবাদ সম্পর্কিত ধারণা পরিবেশগত সম্পদ ব্যবস্থাপনার ধারণার ক্ষেত্রে তাৎপর্যপূর্ণ।

পরিবেশগত সম্পদ ব্যবস্থাপনায় ভূগোল, জীববিজ্ঞান, সামাজিক বিজ্ঞান, রাষ্ট্রবিজ্ঞান, গণ নীতি, বাস্তুশাস্ত্র, পদার্থবিজ্ঞান, রসায়ন, সমাজবিজ্ঞান, মনোবিজ্ঞান এবং শারীরবৃত্তিসহ বিজ্ঞানের অনেকগুলি ক্ষেত্র রয়েছে।

সঠিক অনুচ্ছেদ শিরোনাম কোনটি?
titleA. ক্ষেত্র
titleB. দৃষ্টিকোণ
titleC. তাৎপর্য
titleD. নৈতিকতা
উত্তর: titleA
বয়ঃসন্ধির সময় ডিম্বাশয় সমূহ থেকে এস্ট্রোজেন হরমোন তৈরী শুরু হয়। এমনকি রজঃস্রাব শুরু হওয়ার আগেও(আদ্যঋতু শুরু ১২ মাস আগে, সাধারণত স্তন কুড়ি উন্নয়নের সময়)) যোনিস্রাবের পরিমাণ বৃদ্ধি পায় এবং এর গঠন ও ঘনত্বে পরিবর্তন আসে। এস্ট্রোজেন যোনি কলাসমূহকে পরিপক্কতা দেয় এবং যোনির এপিথেলিয়াল কোষসমূহ দ্বারা গ্লাইকোজেনের বৃদ্ধির কারণও এস্ট্রোজেন। এমনকি এসময় যোনির অম্লত্ব ৩.৫ থেকে ৪.৭ এর মধ্যে থাকে। 

সঠিক অনুচ্ছেদ শিরোনাম কোনটি?
titleA. মেনোপজ
titleB. বয়ঃসন্ধি
titleC. গর্ভাবস্থা
titleD. নবজাতক
উত্তর: titleB
মোট জনসংখ্যা ১১০৬৫২১(২০০১ জনগণনা) ও ১৩২১৪৪২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১১তম৷ ঝাড়খণ্ড রাজ্যের ৪.০১% লোক দুমকা জেলাতে বাস করেন৷ জেলার জনঘনত্ব ২০০১ সালে ২৯৪ ছিলো এবং ২০১১ সালে তা বৃদ্ধি পেয়ে ৩৫১ হয়েছে।

জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১৯.৪২% , যা ১৯৯১-২০১১ সালের ১৬.৩৭% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৭৭(সমগ্র) এবং শিশু(০-৬ বৎ) লিঙ্গানুপাত ৯৬৬৷

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. পরিবহন ও যোগাযোগ
titleC. রেলপথ
titleD. নদনদী
উত্তর: titleA
দমদম নামকরণ সম্পর্কে জানা যায় যে, উঁচু ঢিবির উপর হাঁটা চলার সময় দমদম আওয়াজ হতো। তাই এ নামকরণ করা হয়। কেন এমন শব্দ হতো এ সম্পর্কে অবশ্য এলাকার কেউ নিশ্চিতভাবে কিছু বলতে পারেননি। যা বলা হয়ে থাকে তা অনেকটা রূপকথার মত শোনায়।

গ্রামের প্রবীণ ব্যক্তিদের সাথে কথা বলে জানা যায়, দমদম পীরের ঢিবি থেকে কিছু দক্ষিণে মঙ্গল শাহ নামে এক পীরের আস্তানা ছিল। এলাকার মানুষ এক সময় এখানে তাদের নানা রোগের জন্য টাকা, মুরগী ও ছাগল মানত করতো। রোগ মুক্তির পর ওই স্থানে মানত করা পশু পাখি জবাই করে মিলাদ মাহফিল করতো। এখনও হয় তবে আগের তুলনায় অনেকটা কম। এটা কবে থেকে চলে আসছে তা কেউ জানে না।

সঠিক অনুচ্ছেদ শিরোনাম কোনটি?
titleA. নামকরণ
titleB. স্থাপত্য পরিচিতি ও অন্যান্য
titleC. জৈন ধর্ম
titleD. অন্যান্য অবকাঠামো ও ঢিবির বিশেষত্ব
উত্তর: titleA
২০০২ সালে, সিরিয়ায় দূষিত পানির পরিমাণ ছিল ১৩৬৪ মিলিয়ন মি। এই দূষিত পানির মধ্যে ৫৫০ মিলিয়ন মি অর্থাৎ ৪০% পানি দামেস্ক, আলেপ্পো, হিমস এবং সালামিয়াহতে সেচের জন্য সরবরাহ করা হয়। ২০০৯ সালের অক্টোবরে, সিরিয়ার মিনিস্ট্রি অব হাউজিং এন্ড কনস্ট্রাকশন দূষিত পানির ব্যবস্থাপনার জন্য পরিকল্পনা গ্রহণ করে। এই পরিকল্পনা অনুসারে পুরো দেশজুড়ে ১৮০টি শোধনাগার তৈরি করা হবে। এর মধ্যে দুটি পুরোভূমিতে তৈরি করা হবে। একটি জারামানাহ এলাকায় এবং আরেকটি হবে আস শুয়াদা শহরের দক্ষিণাঞ্চলে। এই দুটি শোধনাগার তৈরির জন্য সিরিয়ান-কাতারি হোল্ডিং কোম্পানির সাথে চুক্তি স্বাক্ষরিত হয়।
সঠিক অনুচ্ছেদ শিরোনাম কোনটি?
titleA. পানির উৎস
titleB. প্রাপ্যতা
titleC. পানির গুণগত মান
titleD. দূষিত পানির ব্যবস্থাপনা
উত্তর: titleD
অয়লারের দৃষ্টিশক্তি তার কর্মজীবন জুড়ে ক্রমাগত হ্রাস পেতে থাকে। তিন বছর দুরারোগ্য জ্বরে ভোগাড় পর ১৭৩৫ সালে তিনি তার ডান চোখের দৃষ্টিশক্তি প্রায় পুরোপুরি হারিয়ে ফেলেন, তবে অয়লার এর জন্যে সাংক্‌ত পিতেরবুর্গ একাডেমিতে তার মানচিত্রাঙ্কণের কষ্টকর অভিজ্ঞাতাকেই দায়ী করতেন। তার ডান চোখের দৃষ্টিশক্তি বার্লিনে অবস্থানকালে আরও কমতে থাকে এবং অবস্থা এমন পর্যায়ে পৌঁছায় যে ফ্রেডেরিক তাকে "সাইক্লপ" হিসেবে অভিহিত করতেন। অয়লার পরবর্তীকালে তার সুস্থ বামচোখেও ছানিতে আক্রান্ত হন এবং ১৭৬৬ সালে অসুখটি ধরা পরার কয়েক সপ্তাহের মধ্যেই প্রায় পুরোপুরি অন্ধ হয়ে যান। তবে তার অসুস্থতা তার কাজের ওপর অল্পই প্রভাব ফেলে, দৃষ্টিশক্তির অভাব তিনি পুষিয়ে নিয়েছিলেন তার মানসিক হিসাবনিকাশে দক্ষতা ও অসাধারণ স্মৃতিশক্তি দিয়ে। দৃষ্টান্তস্বরূপ, অয়লার ভার্জিল রচিত ঈনীড কাব্যগ্রন্থ শুরু থেকে শেষ পর্যন্ত না থেমে আবৃত্তি করতে পারতেন এবং সে সংস্করণের প্রতিটি পৃষ্ঠার প্রথম ও শেষ বাক্য কি ছিল তাও তিনি বলতে পারতেন। অনুলেখকদের সহযোগিতার ফলে বিভিন্ন শাখায় অয়লারের উৎপাদনশীলতা প্রকৃতপক্ষে বৃদ্ধি পায়। ১৭৭৫ সালে তিনি প্রায় প্রতি সপ্তাহে একটি করে গাণিতিক গবেষণা প্রবন্ধ রচনা করতেন।

সঠিক অনুচ্ছেদ শিরোনাম কোনটি?
titleA. দৃষ্টিশক্তি হারানো
titleB. ফলিত গণিত
titleC. সংখ্যাতত্ত্ব
titleD. গাণিতিক প্রতীক
উত্তর: titleA
আয়তন: ১৮৭.৮৮ বর্গ কিমি। অবস্থান: ২২°৪৮´ থেকে ২২°৫৯´ উত্তর অক্ষাংশ এবং ৮৯°৪০´ থেকে ৮৯°৫৭´ পূর্ব দ্রাঘিমাংশ। সীমানা: উত্তরে কালিয়া উপজেলা, দক্ষিণে ফকিরহাট উপজেলা ও চিতলমারী উপজেলা, পূর্বে চিতলমারী উপজেলা, টুঙ্গিপাড়া উপজেলা ও গোপালগঞ্জ সদর উপজেলা, পশ্চিমে তেরখাদা উপজেলা,চুনখোলা ইউনিয়ন ও রূপসা উপজেলা।

সঠিক অনুচ্ছেদ শিরোনাম কোনটি?
titleA. অর্থনীতি
titleB. উল্লেখযোগ্য ব্যক্তিত্ব
titleC. ইতিহাস
titleD. অবস্থান ও আয়তন
উত্তর: titleD
মনসার মূর্তিতে তাকে সর্প-পরিবেষ্টিত নারী রূপে দেখা যায়। তিনি একটি পদ্মের উপর বসে থাকেন বা একটি সাপের উপর দাঁড়িয়ে থাকেন। সাতটি গোখরো সাপের ফনা তার মাথার উপর ছাউনির আকারে বিরাজ করে। কোনো কোনো মূর্তিতে তার কোলে একটি শিশুকে দেখা যায়। এই শিশুটি সম্ভবত তার পুত্র আস্তিক। তাকে ‘একচক্ষু-বিশিষ্ট দেবী’ বলা হয়। উত্তরপূর্ব ভারতের হাজং উপজাতির মানুষেরা তাকে এই কারণে ‘কাণি দেউও’ (অন্ধ দেবী) বলেন। কিংবদন্তি অনুসারে, মনসার স্বীকৃত পিতার স্ত্রী মা চণ্ডী তার একটি চোখ পুড়িয়ে দিয়েছিলেন।

সঠিক অনুচ্ছেদ শিরোনাম কোনটি?
titleA. মঙ্গলকাব্য
titleB. পূজা
titleC. মূর্তিতত্ত্ব
titleD. কিংবদন্তি
উত্তর: titleC
অনেক পূর্ণসংখ্যা বিন্যস্তকরণ আলগরিদম আবিষ্কৃত হয়েছে যাদের তাত্ত্বিক বিশ্লেষণে দেখা যায় যে, তারা উপাদান সংখ্যা কী সমূহের পরিসর এবং মেশিন শব্দ আকার ইত্যাদি যথেষ্ট বড় হলেও তুলনামূলক অ্যালগরিদম, পিজিয়ন হোল আলগরিদম অথবা র‍্যাডিক্স সর্টিং অ্যালগরিদম এর চেয়েও ভাল আচরণ করে। কোন অ্যালগরিদমটি সবচেয়ে ভালো কাজ করবে তা এসব পরামিতিসমূহের উপর নির্ভর করে।
তবে এসব এলগরিদম এর তাত্ত্বিক সুবিধা থাকলেও, বাস্তবে যে পরিসরের উপাত্ত বিন্যস্ত করার প্রয়োজন হয় তাতে খুব একটা দক্ষ ভাবে প্রয়োগ সম্ভব হয় না। 

সঠিক অনুচ্ছেদ শিরোনাম কোনটি?
titleA. হিসাবের মডেল
titleB. প্রাথমিক উৎস
titleC. ব্যবহারিক অ্যালগরিদম
titleD. তাত্ত্বিক অ্যালগরিদম সমূহ
উত্তর: titleD
১৯৮৯ সালে মনির খান খুলনা রেডিওতে অডিশন দিয়ে আধুনিক গানের শিল্পী হিসেবে তালিকাভুক্ত হন। ১৯৯১ সালের আগস্ট মাস পর্যন্ত তিনি এখানে একজন নিয়মিত শিল্পী হিসেবে গান করেন।

১৯৯১ সালের ৫ই সেপ্টেম্বর এখান থেকে এন. ও. সি নিয়ে তিনি ঢাকায় চলে আসেন। ঢাকাতে আসার পরও তিনি বেশ কিছু গুরুজনদের কাছে গান শিখেছেন। তাদের মধ্যে রয়েছেন আবুবক্কার সিদ্দিক, মঙ্গল চন্দ্র বিশ্বাস, সালাউদ্দীন আহমেদ, অনুপ চক্রবর্তীসহ আরও অনেকে। তিনি যখন যার মধ্যে ভাল কিছু পেয়েছেন সেগুলি নিজের আয়ত্বে নেয়ার চেষ্টা করেছেন।

এইভাবে বেশ কিছুদিন যাবার পর তিনি অডিও মার্কেটে একটি স্থান নেবার কথা ভাবলেন। চিন্তা অনুযায়ী কাজ শুরু করলেন। মূলত কুটি মনসুরের উৎসাহে উৎসাহিত হয়ে মনির খান বাজারে নিজের গাওয়া গানের অ্যালবাম বের করার সিদ্ধান্ত নিলেন। জনপ্রিয় সুরকার, গীতিকার এবং সঙ্গীত পরিচালক মিল্টন খন্দকারের সান্নিধ্য পাবার চেষ্টা করলেন। মিল্টন খন্দকার মনির খানের গান শুনে খুশী হয়ে তার কণ্ঠে গাওয়া গানের একটি ক্যসেট বের করতে রাজি হলেন। ক্যাসেট বের করার উদ্দেশ্যে মনির আরও ভাল ভাবে গান চর্চার মাধ্যদিয়ে নিজেকে একজন পরিপূর্ণ শিল্পী হিসেবে তৈরী করতে চেষ্টা করলেন। নিজেকে প্রস্তুত করতে মনির খানের সময় লেগেছিল ১৯৯২ থেকে ১৯৯৬ পর্যন্ত দীর্ঘ চার বছর।

১৯৯৬ সালে বিউটি কর্নার থেকে তার ১২টি গানের প্রথম একক অ্যালবাম "তোমার কোন দোষ নেই" বের হয়। অ্যালবামটি দারুণ জনপ্রিয়তা পায়। অ্যালবামটি জনপ্রিয়তা পাবার পর মনির খান রাতারাতি বিখ্যাত হয়ে গেলেন। এরপর মনির খান আর থেমে থাকেননি। তিনি একের পর গানের অ্যালবাম বের করেছেন এবং প্রতিটি অ্যালবামে সফলতা পেয়েছেন।

সঠিক অনুচ্ছেদ শিরোনাম কোনটি?
titleA. অ্যালবাম
titleB. দ্বৈত ও মিশ্র অ্যালবাম
titleC. প্রারম্ভিক জীবন
titleD. সঙ্গীত জীবন
উত্তর: titleD
প্রত্নতাত্ত্বিকগণ প্রথম ব্রোঞ্জ এবং এবং পাওলিওলিথিক যুগ থেকে প্রাপ্ত পাথরের নিদর্শনগুলি থেকেই দিঘোমি শহরতলিতে তিবলিসিদের একাধারে বসবাসের প্রমাণ পেয়েছিলেন। ব্রোঞ্জ যুগের শেষ এবং লৌহ যুগের শুরুর দিকে এটি ছিল ককেশাসের মধ্যে বৃহত্তম বসতি। কিংবদন্তী অনুসারে, এখনকার তিবিলিসি ৪৫৮ খ্রিষ্টাব্দের শেষের দিকেও বন জঙ্গলে আবৃত ছিল। তিবিলিসির গোড়া পত্তন নিয়ে একটি ব্যাপক ভাবে প্রচলিত পৌরাণিক কাহিনী হলো যে প্রথম রাজা একটি নিয়ে ঘন কাঠের জংগলের দিকে শিকারের জন্যে যান (কোথাও কোথাও বাজ পাখিটিকে অথবা অন্য কোন ছোট হিসেবে কিংবদন্তীতে পাওয়া যায়)। রাজার বাজ পাখিটি একটা (রঙ্গিন পাখি) কে ধরে ছিল বা আহত করেছিল বলে শোনা যায়, তারপরে দুটো পাখিই কাছের একটি এর মধ্যে পড়ে গিয়ে পুড়ে মারা যায়। রাজা ভখতাং উষ্ণ প্রস্রবণ গুলির প্রতি এতটাই মুগ্ধ হয়েছিলেন যে, তিনি সিদ্ধান্ত নিয়েছিলেন যে বনটি খালি করবেন এবং সে জায়গায়টায় একটি শহর তৈরি করবেন।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. পরিবহন
titleC. পূর্বের ইতিহাস
titleD. রাজনীতি এবং প্রশাসন
উত্তর: titleC
আঠারো দিনের টানা দেশব্যাপী রক্ষক্ষয়ী ও প্রাণঘাতী গণঅভ্যুত্থানের পর ১১ ফেব্রুয়ারি, ২০১১ তারিখে রাষ্ট্রপতি হোসনি মুবারাক পদত্যাগ করেন এবং মিশরের রাষ্ট্রীয় ক্ষমতা সশস্ত্র বাহিনীর সর্বোচ্চ পরিষদ স্কাফের কাছে হস্তান্তর করেন। স্কাফের চেয়ারম্যান হিসেবে মোহামেদ হুসেইন তানতায়ুই মিশরের অস্থায়ী রাষ্ট্রপ্রধান হিসেবে আসীন হন। অন্তর্বতিকালীন তত্ত্বাবধায়ন গঠনের উদ্দেশ্যে স্কাফ বিচারপতি ফারুক সুলতানের নেতৃত্বাধীন সর্বোচ্চ সাংবিধানিক আদালতের সাথে যৌথ ভাবে মিশর শাসন শুরু করে এবং মিশরীয় সংসদকে বিলুপ্ত ঘোষণা করে। এই যৌথ নেতৃত্বের অধীনেই ১৯ মার্চ তারিখে মুবারাকের গ্রহণযোগ্যতা এবং তার প্রশাসনের শীর্ষ নেতৃত্বের বিচারযোগ্যতার উপর গণভোট অনুষ্ঠিত হয়।

মিশরের অস্থায়ী রাষ্ট্রপ্রধান হওয়ার পর থেকে তানতায়ুই গণমাধ্যমকে এড়িয়ে চলা শুরু করেন এবং পারতপক্ষে কোন উম্মুক্ত অনুষ্ঠানে অংশ নিতেন না। ক্ষমতা গ্রহণের পর তিনি গণমাধ্যমের সামনে সর্বপ্রথম আসেন ১৬ মে, ২০১১ তারিখে। তিনি এ সময়ে মিশরের পুলিশ অ্যাকাডেমির কোর্স সম্পন্নের অনুষ্ঠানে অংশ নিয়ে একটি বক্তব্য দেন, যেটি প্রেস বিজ্ঞপ্তির মাধ্যমেও প্রকাশ পায়।

এ সময়ই তানতায়ুই মিশরীয় অ্যাকাডেমিক ইসাম শরাফকে প্রধানমন্ত্রী নিয়োগ দিয়ে তাকে নতুন মন্ত্রিসভা ও সরকার গঠনের দায়িত্ম দেন।

দায়িত্মপালনকালে তানতায়ুই ব্রিটিশ প্রধানমন্ত্রী ডেভিড ক্যামেরন এবং মার্কিন পররাষ্ট্র মন্ত্রী হিলারি ক্লিনটনের মত গুরুত্বপূর্ণ বিদেশী অতিথিদের সাথেও দেখা করেন।

সঠিক অনুচ্ছেদ শিরোনাম কোনটি?
titleA. বিতর্ক ও সমালোচনা
titleB. নভেম্বরের বিক্ষোভ ও জাতির উদ্দেশ্যে ভাষণ
titleC. ২০১১-২০১২ মিশরীয় বিপ্লব
titleD. সামরিক জীবন
উত্তর: titleC
কলকাতা মেট্রোর লাইন ৬-এর অন্তর্গত সত্যজিৎ রায় মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।

সঠিক অনুচ্ছেদ শিরোনাম কোনটি?
titleA. গঠন
titleB. অবস্থান
titleC. পরিকাঠামো
titleD. ইতিহাস
উত্তর: titleA
১)পরম কল্যাণময় তিনি যিনি তার বান্দার প্রতি ফয়সালার গ্রন্থ অবর্তীণ করেছেন, যাতে সে বিশ্বজগতের জন্যে সতর্ককারী হয়

২)তিনিই , যার অধিকারে রয়েছে আকাশমন্ডলী ও পৃথিবী। তিনি কোন পুত্র সন্তান গ্রহণ করেন নাই। সার্বভৌমত্বে তার কোন অংশীদার নাই। তিনিই সব কিছু সৃষ্টি করেছেন এবং সেগুলিকে সুবিন্যস্ত করেছেন যথাযথ অনুপাতে।

৩)লোকেরা তাকে বাদ দিয়ে এমন সব উপাস্য তৈরি করে নিয়েছে যারা কোন জিনিস সৃষ্টি করে না বরং নিজেরাই সৃষ্ট, যারা নিজেদের জন্যও কোন উপকার বা অপকার করার ক্ষমতা রাখে না, যারা না জীবন-মৃত্যু দান করতে পারে আর না মৃতদেরকে আবার জীবিত করতে পারে।

৪)কাফেররা বলে, এটা মিথ্যা বৈ নয়, যা তিনি উদ্ভাবন করেছেন এবং অন্য লোকেরা তাকে সাহায্য করেছে। অবশ্যই তারা অবিচার ও মিথ্যার আশ্রয় নিয়েছে।

৫)তারা বলে, এগুলো তো পুরাকালের রূপকথা, যা তিনি লিখে রেখেছেন। এগুলো সকাল-সন্ধ্যায় তার কাছে শেখানো হয়।

৬)হে মুহাম্মাদ! বলো, “একে নাযিল করেছেন তিনিই যিনি পৃথিবী ও আকাশমণ্ডলীর রহস্য জানেন।” আসলে তিনি বড়ই ক্ষমাশীল ও দয়ার্দ্র।

৭)এবং তারা বলে, " এ কি রকম রসুল, যে [সাধারণ মানুষের মত ] আহার করে এবং রাস্তা দিয়ে চলাফেরা করে ? তার নিকট কোন ফেরেশতা কেন অবতীর্ণ করা হলো না , যে তাঁর সাথে থাকতো সতর্ককারীরূপে ?

৮)অথবা তিনি ধন-ভান্ডার প্রাপ্ত হলেন না কেন, অথবা তাঁর একটি বাগান হল না কেন, যা থেকে তিনি আহার করতেন? জালেমরা বলে, তোমরা তো একজন জাদুগ্রস্ত ব্যক্তিরই অনুসরণ করছ।

৯)দেখুন, তারা আপনার কেমন দৃষ্টান্ত বর্ণনা করে! অতএব তারা পথভ্রষ্ট হয়েছে, এখন তারা পথ পেতে পারে না।

১০)মঙ্গলময় তিনি, যদি তার ইচ্ছা হতো তিনি তোমাকে ইহা অপেক্ষা উত্তম জিনিস দিতে পারতেন, - বাগানসমূহ যার পাদদেশে নদীসমূহ প্রবাহিত এবং বাস করার জন্য প্রাসাদ সমূহ।

সঠিক অনুচ্ছেদ শিরোনাম কোনটি?
titleA. ১-১০
titleB. নামকরণ
titleC. আয়াতসমূহ
titleD. ২১-৩০
উত্তর: titleA
১৯২৩ খ্রিষ্টাব্দে সিলভিয়ান লেভি রামচন্দ্র ও গুণচন্দ্র নামক দুই জৈন লেখক দ্বারা রচিত "নাট্যদর্পণ" নামক একটি সংস্কৃত গ্রন্থ থেকে বিশাখদত্ত রচিত "দেবীচন্দ্রগুপ্ত" নামক একটি সংস্কৃত নাটকের ছয়টি শ্লোক প্রকাশ করেন। এই বছরই একাদশ শতাব্দীর মালবের রাজা ভোজ রচিত "শৃঙ্গারপ্রকাশ" ও "সরস্বতীকণ্ঠাভরণ" নামক দুইটি গ্রন্থ থেকে "দেবীচন্দ্রগুপ্ত" নাটকের তিনটি শ্লোক আবিষ্কৃত হয়। ১৯২৪ খ্রিষ্টাব্দে রাখালদাস বন্দ্যোপাধ্যায় প্রথম অমোঘবর্ষের সঞ্জন তাম্রলিপির একটি শ্লোক ও বাণভট্ট রচিত "হর্ষচরিতের" একটি ছোট টীকা থেকে "দেবীচন্দ্রগুপ্ত" নাটক সম্বন্ধে আরো কিছু তথ্য উদ্ধার করেন। এই সকল শ্লোক একত্র করে "দেবীচন্দ্রগুপ্ত" নাটকের বক্তব্য বোঝা সম্ভব হয়েছে।

"দেবীচন্দ্রগুপ্ত" নাটক থেকে জানা যায় যে, গুপ্ত সম্রাট সমুদ্রগুপ্তের মৃত্যুর পর তার জ্যেষ্ঠ পুত্র রামগুপ্ত সিংহাসনে আরোহণ করেন ও তার কনিষ্ঠ ভ্রাতা দ্বিতীয় চন্দ্রগুপ্তের বাগদত্তা ধ্রুবস্বামিণীকে বলপূর্বক বিবাহ করেন। পশ্চিমী ক্ষত্রপদের সঙ্গে যুদ্ধে পরাজিত হওয়ার পর পশ্চিমী ক্ষত্রপ শাসক তৃতীয় রুদ্রসিংহের দাবী মেনে রামগুপ্ত ধ্রুবস্বামিণীকে তার নিকট সমর্পণ করার সিদ্ধান্ত নেন। এই ঘটনায় ক্রুদ্ধ দ্বিতীয় চন্দ্রগুপ্ত নিজে রাণী ধ্রুবস্বামিণীর ছদ্মবেশে তৃতীয় রুদ্রসিংহের নিকট যান ও তাকে হত্যা করেন। ফলে, পশ্চিমী ক্ষত্রপ রাজ্য গুপ্ত সাম্রাজ্যের অন্তর্ভুক্ত হয়। পরে তিনি রামগুপ্তকেও হত্যা করে সিংহাসনে আরোহণ করেন ও ধ্রুবস্বামিণীকে বিবাহ করেন।

যদিও ঐতিহাসিকেরা বিশাখদত্ত বর্ণিত এই ঘটনার সত্যতা সম্বন্ধে নিশ্চিত নন। কিন্তু প্রথম কুমারগুপ্তের বিলসাদ স্তম্ভলিপিতে "মহাদেবী ধ্রুবদেবী" এবং বৈশালীর টেরাকোটা শীলমোহরে মহাদেবী ধ্রুবস্বামিণীর উল্লেখ রয়েছে। এছাড়া বিদিশায় আবিষ্কৃত কিছু তাম্র মুদ্রা ও লিপিতে রামগুপ্তের উল্লেখ রয়েছে।

সঠিক অনুচ্ছেদ শিরোনাম কোনটি?
titleA. রাজ্যবিস্তার
titleB. দিল্লির লৌহস্তম্ভ
titleC. বৈবাহিক সম্পর্ক
titleD. রাজ্যাভিষেক
উত্তর: titleD
১৯৪২ সালের দিকে "আলিয়ানোভস্কের" একটি গবেষণাগারে কাজ করেছেন আন্দ্রে শাখারভ। দ্বিতীয় বিশ্বযুদ্ধ শেষে মহাজাগতিক রশ্মি নিয়ে গবেষণা করেন তিনি। ১৯৪৮ এর মাঝামাঝি সময়ে "ইগোর কুর্চাতোভ" এবং "ইগোর ট্যামকে" সাথে নিয়ে সোভিয়েত আণবিক বোমা প্রকল্পে অংশ নেন। ২৯ আগস্ট, ১৯৪৯ সালে প্রথমবারের মতো সোভিয়েত আণবিক অস্ত্র পরীক্ষা সম্পন্ন হয়। ১৯৫০ সালে সারোভে তিনি প্রথমবারের মতো মেগাটন-দূরত্বের সোভিয়েত হাইড্রোজেন বোমা নক্সার মান উন্নয়নে প্রধান ভূমিকা নেন। এ নক্সাই পরবর্তীকালে শাখারভের তৃতীয় চিন্তা নামে রাশিয়া এবং টেলার-উলাম নক্সা নামে মার্কিন যুক্তরাষ্ট্রে পরিচিতি লাভ করে। ১৯৫৫ সালে "আরডিএস-৩৭" নামে প্রথম পরীক্ষা চালানো হয়। এরচেয়েও ব্যাপক মাত্রায় ও একই নক্সায় শাখারভ কাজ করেছিলেন। ৫০ মেগাটন ওজনের জার বোম্বা নামে অক্টোবর, ১৯৬১ সালে পরীক্ষা চালানো হয়। স্মরণাতীতকালের মধ্যে সবচেয়ে শক্তিশালী ও বিশ্বের সর্ববৃহৎ পরমাণু অস্ত্র পরীক্ষা হিসেবে এর বিস্ফোরণ ঘটানো হয়। বিস্ফোরণ পরবর্তী সময়ে মাশরুম আকৃতির বিরাট কৃত্রিম মেঘমালা ১৬০ কি.মি. দূর থেকেও দৃশ্যমান হয়েছিল। এছাড়াও, ৫৬ কি.মি. উঁচু স্থান থেকে স্পষ্ট দেখা গিয়েছিল এ মেঘমালা।

সোভিয়েত ইউনিয়নের পারমাণবিক বোমা আবিস্কারের প্রেক্ষাপটে আন্দ্রে শাখারভ হাইড্রোজেন বোমা'র জনক হিসেবে ইতিহাসে চিত্রিত হয়ে আছেন তাঁর স্ব-মহিমায়।

সঠিক অনুচ্ছেদ শিরোনাম কোনটি?
titleA. হাইড্রোজেন বোমা
titleB. প্রকারভেদ
titleC. সোভিয়েত ইউনিয়ন
titleD. মার্কিন যুক্তরাষ্ট্র
উত্তর: titleA
স্থায়ী অবকাঠামো নির্মাণের পরপরই ট্রাফালগার স্কয়ার রাজনৈতিক সমাবেশের কেন্দ্রবিন্দু হয়ে উঠে। কর্তৃপক্ষ প্রায়শঃই তা নিষিদ্ধ করার চেষ্টা চালায়। ১৮৩৯ সালে ফোয়ারা যুক্ত হওয়ায় জনগণের ভিড় অনেকাংশেই কমে যায়। কিন্তু মূল পরিকল্পনায় জনগণের ভিড় হবার সম্ভাবনাসহ ফোয়ারা যুক্ত হবার বিষয়টি অনুপস্থিত ছিল।

ঐ বছরের মার্চ মাসে নেলসন কলাম উন্মুক্ত হয়। ফলে কর্তৃপক্ষ এ চত্বরে সংস্কারবাদী আন্দোলন বা চার্টিজম সমাবেশ নিষিদ্ধ ঘোষণা করে। ১৮৮০-এর দশক পর্যন্ত সকল প্রকার রাজনৈতিক সভা-সমাবেশের উপর সাধারণ নিষিদ্ধতা ছিল। আকস্মিকভাবে শ্রমিক আন্দোলনের প্রেক্ষাপটে বিশেষতঃ সোশ্যাল ডেমোক্র্যাটিক ফেডারেশন কর্তৃক সরকারের বিরুদ্ধে আন্দোলনের মাধ্যমে পুণরায় রাজনৈতিক সমাবেশের সূচনা ঘটে।

৮ ফেব্রুয়ারি, ১৮৮৬ সালে অনুষ্ঠিত ব্ল্যাক মানডে বা কালো সোমবারে বিক্ষুদ্ধ জনতা বেকারত্বের বিরুদ্ধে সমাবেশ করে। এর ফলে পল মল এলাকায় ব্যাপক দাঙ্গা বাঁধে। ১৩ নভেম্বর, ১৮৮৭ সালে ব্লাডি সানডে বা রক্তাক্ত রবিবার নামে খ্যাত ব্যাপক দাঙ্গা-হাঙ্গামার সূচনা এ স্কয়ার থেকেই অনুষ্ঠিত হয়।

আধুনিককালে অন্যতম উল্লেখযোগ্য ঘটনার ঘটে ১৯ সেপ্টেম্বর, ১৯৬১ সালে। ১৯৬০ সালে বার্ট্রান্ড রাসেল, রাল্ফ স্যোনম্যান, রেভারেন্ড মাইকেল স্কট প্রমূখ ব্যক্তিদের প্রচেষ্টায় ব্রিটিশ যুদ্ধবিরোধী গ্রুপ কমিটি অব হান্ড্রেডের মাধ্যমে বিক্ষোভ প্রদর্শিত হয়। বিক্ষুদ্ধ কর্মীরা শান্তির স্বপক্ষে এবং যুদ্ধ ও পারমাণবিক অস্ত্রের বিপক্ষে শ্লোগান দেয়।

সাউথ আফ্রিকা হাউজের বাইরে ১৯৮০-এর দশকে ধারাবাহিকভাবে জাতিগত বৈষম্যের বিরুদ্ধে বিক্ষোভ অনুষ্ঠিত হয়। সাম্প্রতিককালে অর্থাৎ ১৯৯০ সালে পোল ট্যাক্স রায়ট এবং আফগানিস্তান ও ইরাক যুদ্ধের বিরুদ্ধে বিক্ষোভের প্রেক্ষাপটে ট্রাফালগার স্কয়ার অবরুদ্ধ ছিল। ৭ জুলাই, ২০০৫ সালে সংঘটিত লন্ডনে সন্ত্রাসী বোমা হামলার অব্যবহিত পরেই ব্যাপক প্রতিবাদ সমাবেশ ঘটে।

২০০৯ সালে কোপেনহেগেনে জাতিসংঘ জলবায়ু পরিবর্তনের রূপরেখা প্রণয়ন সংক্রান্ত সম্মেলন চলাকালীন ক্যাম্প ফর ক্লাইমেট একশনের কর্মীরা দুই সপ্তাহের জন্য স্কয়ার দখল করে রেখেছিল।

২৬ মার্চ, ২০১১ সালে স্কয়ারটি বিক্ষোভকারীদের দ্বারা অবরুদ্ধ হয়। যুক্তরাজ্যে বাজেট প্রণয়ন ও বাজেট কাটছাটের প্রেক্ষাপটেই এ অবরুদ্ধতা। রাতের বেলা পরিস্থিতি আরো ঘোলাটে আকার ধারণ করে। দাঙ্গা পুলিশ এবং প্রতিবাদকারীদের ধাওয়া-পাল্টা ধাওয়ায় স্কয়ারের অংশবিশেষ ক্ষতিগ্রস্ত হয়।

সঠিক অনুচ্ছেদ শিরোনাম কোনটি?
titleA. ক্রীড়া বিষয়
titleB. ফোয়ারা
titleC. নামকরণ
titleD. রাজনৈতিক সমাবেশ
উত্তর: titleD
চেচনিয়ার কাছাকাছি হওয়া সত্ত্বেও, উত্তর ওশেতিয়া তার পর্যটন শিল্প গড়ে তুলতে প্রচেষ্টা চালিয়ে যাচ্ছে। আঞ্চলিক সরকারের প্রধান অনুযায়ী, স্পা, রিসোর্ট, ও পর্যটন উন্নয়নের জন্য একটি কর্মসূচির আওতায় প্রকল্পসমূহ প্রজাতন্ত্র পাহাড়ি অংশে সফলভাবে বাস্তবায়িত হয়েছে। প্রজাতন্ত্রে প্রায় ৩০০০ ঐতিহাসিক নিদর্শন রয়েছে এবং এর অর্ধেকেরও বেশি এলাকা জুড়ে আলানিয়া জাতীয় উদ্যান, উত্তর ওশেতিয়া জাতীয় সংরক্ষিত এলাকা ও অন্যান্য সংরক্ষিত এলাকা অবস্থিত। প্রজাতন্ত্রে ২৫০ এরও বেশি চিকিৎসাগুণসম্পন্ন, খনিজ, এবং স্বাদু পানির প্রস্রবণ রয়েছে যার দৈনিক মজুদ আনুমানিক ১৫,০০০ কিউবিক মিটার। স্বাস্থ্যপরিচর্যার ভিত্তি সরবরাহের পাশাপাশি, এই খনিজ জলের বোতলজাত এবং বিক্রি করার সম্ভাবনা রয়েছে। উত্তর ওশেতিয়ার খনিজ জল তাদের অনন্য গুণাবলীর সাথে তাদের বিশেষ খনিজ গঠনের জন্য পরিচিত।

সঠিক অনুচ্ছেদ শিরোনাম কোনটি?
titleA. জাতিগত গোষ্ঠী
titleB. পর্যটন
titleC. প্রাকৃতিক সম্পদ, কৃষি ও শিল্প
titleD. ভূগোল
উত্তর: titleB
"জেলাটির উত্তরে বিহার রাজ্যের নওয়াদা জেলা"৷ "জেলাটির উত্তর পূর্বে(ঈশান) বিহার রাজ্যের জামুই জেলা"৷ "জেলাটির পূর্বে পশ্চিমবঙ্গ রাজ্যের দেওঘর জেলা"৷ "জেলাটির দক্ষিণ পূর্বে(অগ্নি) পশ্চিমবঙ্গ রাজ্যের জামতাড়া জেলা"৷ "জেলাটির দক্ষিণে ঝাড়খণ্ড রাজ্যের ধানবাদ জেলা"৷ "জেলাটির দক্ষিণ পশ্চিমে(নৈঋত) ঝাড়খণ্ড রাজ্যের বোকারো জেলা"৷ "জেলাটির পশ্চিমে ঝাড়খণ্ড রাজ্যের হাজারিবাগ জেলা"৷ "জেলাটির উত্তর পশ্চিমে(বায়ু) ঝাড়খণ্ড রাজ্যের কোডারমা জেলা"৷

জেলাটির আয়তন ৪৯৬২ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৬.২৩%৷

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. অবস্থান
titleC. শিক্ষা
titleD. নামকরণ
উত্তর: titleB
স্ব-সংকল্প তত্ত্বের বিকাশ ঘটান এডওয়ার্ড দেসি এবং রিচার্ড রায়ান। এই তত্ত্ব মানুষের ব্যবহার চালনার ক্ষেত্রে অন্তর্নিহিত প্রেরণার গুরুত্ব নির্দিষ্ট করে। মাসলোর ক্রম স্তর বিন্যাস তত্ত্ব এবং অন্যান্য তত্ত্ব যা একে সমর্থন করে, ঠিক তাদের মতই স্ব-সংকল্প তত্ত্বের স্বাভাবিক প্রবণতা বৃদ্ধি এবং বিকাশের দিকে। তবে অন্যান্য তত্ত্বের মতে এর মধ্যে সাফল্যের জন্যে কোনো ধরনের "স্বনির্দেশকারী" নেই, তবে তার বদলে পরিবেশের তরফ থেকে প্রচন্ড উত্সাহ রয়েছে। যে সব প্রাথমিক পূরক প্রেরণা এবং বিকাশকে উত্সাহ যোগায় তা হলো স্বায়ত্ত্ব, যোগ্যতা সম্বন্ধীয় প্রতিক্রিয়া, এবং সম্পর্কিততা।

সঠিক অনুচ্ছেদ শিরোনাম কোনটি?
titleA. স্ব-সংকল্প তত্ত্ব
titleB. শিক্ষা
titleC. আত্মনিয়ন্ত্রণ
titleD. উদ্যম-হ্রাস তত্ত্ব উদ্যম
উত্তর: titleA